หุ้นสหรัฐฯปิดตัวในแดนลบ
ตลาดหุ้นสหรัฐฯปิดตัวในแดนลบ หลังมีเรื่องอื้อฉาวในภาคธนาคาร ขณะที่ราคาน้ำมันขยับลงเล็กน้อยหลังจากโอเปกมีมติคงกำลังผลิต&nbsp;
15 ต.ค. 2553

ตลาดหุ้นสหรัฐฯปิดตัวในแดนลบ หลังมีเรื่องอื้อฉาวในภาคธนาคาร ขณะที่ราคาน้ำมันขยับลงเล็กน้อยหลังจากโอเปกมีมติคงกำลังผลิต 
การดิ่งลงอย่างรุนแรงของหุ้นภาคธนาคารได้ฉุดให้ตลาดหุ้นสหรัฐฯวานนี้(14ต.ค.) ปิดตัวในแดนลบ หลังความกังวลต่อเรื่องอื้อฉาวทุจริตรับจำนองมีน้ำหนักเหนือกว่าความหวังเกี่ยวกับมาตรการกระตุ้นเศรษฐกิจรอบใหม่ของรัฐบาลอเมริกา
ดัชนีหุ้นดาวโจนส์ ลดลง 1.51 จุด (0.01 เปอร์เซ็นต์) ปิดที่ 11,094.57 จุด แนสแดค ลดลง 5.85 จุด (0.24 เปอร์เซ็นต์) ปิดที่ 2,435.38 จุด เอสแอนด์พี ลดลง 4.29 จุด (0.36 เปอร์เซ็นต์) ปิดที่ 1,173.81 จุด ขณะที่ สัญญาล่วงหน้าน้ำมันดิบชนิดไลต์สวีตครูตของสหรัฐฯ งวดส่งมอบเดือนพฤศจิกายน ลดลง 32 เซนต์ ปิดที่ 82.69 ดอลลาร์ต่อบาร์เรล หลังจากช่วงหนึ่งของการซื้อขายทะยานแตะ 84.12 ดอลลาร์จากดอลลาร์ที่อ่อนค่าเมื่อเทียบกับยูโรและเยน ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 11 เซนต์ ปิดที่ 84.53 ดอลลาร์ต่อบาร์เรล